NaiveNeuron/SloPal huggingface dataset:
Grendel, Gábor, poslanec NR SR (2024-04-19):
Ďakujem pekne. Pán poslanec, kultivovaná reakcia, všetka česť. Ale trošku sa mi zdá, že veci, ktoré hovoríte, do istej miery nezodpovedajú tomu pozmeňujúcemu návrhu, ktorý ste predložili k tomuto zákonu a že tak trošku až dehonestujete ministerku kultúry. Lebo v tom pozmeňujúcom návrhu je napísané, že tých ôsmich členov rady nominuje ministerka kultúry. A vy ste aj včera pri tej úvodnej reči, aj dnes v tomto vystúpení ste vlastne zopakovali, že tých ľudí budete nominovať vy. Tak pôsobí to tak trošku, akoby ministerka kultúry o tom vlastne ani nerozhodovala a že politicky ako nie je úplne, poviem to tak jemne, zorientovaná, aby ona mohla nejaké autority nominovať do tej rady. Ale nič to nemení na tom, pán poslanec, že väčšinu, rozhodujúcu väčšinu získajú politickí nominanti pani, pani ministerky. A ešte sa k tomu vrátim potom v ústnej rozprave. Hovoríte, že loptička je už, teda lopta je už na bránkovej čiare a už je neskoro. No nikdy nie je neskoro. Vždy sa dajú tie veci v rámci aj vášho pozmeňujúceho návrhu rozdeliť na samostatné hlasovania. Dal by sa dať ešte pozmeňujúci návrh, ktorý vráti pomer síl v rade fondu tak, že väčšinu by mali nominanti profesijných združení a menšinu by mali priami nominanti ministerstva kultúry. Čiže neskoro nie je nikdy. Je to len otázka nejakej ochoty a politickej vôle.
A. Belousovová, podpredsedníčka NR SR: (2007-10-26):
Teraz dávam slovo spoločnému spravodajcovi, predsedovi výboru pre kultúru a médiá, pánovi poslancovi Pavlovi Minárikovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Číž, Miroslav, podpredseda NR SR (2016-02-11):
Faktické poznámky majú poslanci Vašečka, Novotný, Viskupič, Hraško, Jurinová, Šípošová, Lipšic. Ak je to všetko, uzatváram možnosť prihlásiť sa faktickou poznámkou. Slovo má pán poslanec Vašečka.
Šuca, Peter, poslanec NR SR (2024-09-13):
Ďakujem pekne za slovo, pán predsedajúci. Tak pár myšlienok a informácií na ozrejmenie vašej ctenej pamäte. Keď sa to tu nikdy v histórii nedialo, že by bol odvolaný opozičný predseda výboru alebo nevymenovaný, tak vám troška pripomeniem, čo sa dialo, keď ste boli vy vo vláde a ste nám nevymenovali Ľuboša Blahu na šéfa ľudskoprávneho výboru a Kotlebu na šéfa osobitného výboru na kontrolu Vojenského spravodajstva. Takže ste klamali a zavádzali, pretože toto tu už bolo. Vy tu rozprávate, že dôvody na odvolanie pani Kolíkovej boli vymyslené, my hovoríme, že vymyslené neboli. Vy hovoríte, že fabulujeme, my hovoríme, že nefabulujeme, pretože pani Kolíková sa na pozícii predsedníčky výboru správala ako súkromná osoba a nerešpektovala žiadne uznesenia, ktoré sa prijali, a rozhodnutia na výbore. Vaša večná mantra, pán Krúpa, o tej izolácii našej Slovenskej informačnej služby, respektíve iných služieb vojenskej, civilnej a služob... civilnej a vojenskej. Boli sme na výbore, pani Kolíková, keď som sa niečo pýtal a tam som dostal jasnú odpoveď, aká je, v akej izolácii je Slovenská informačná služba. Vy ste to počuli takisto ako ja a potom ste robili tlačovku s pánom Krúpom a ste si povedali svoje, že ste mali informácie z českého Deníka N alebo SME-čka a tam bolo povedané, že naša služba v izolácii je. Osoba Pavla Gašpara vám vadí od začiatku do konca. Môžte mať naňho názor, aký máte, len, prosím, neškoďte tajnej službe. Áno, pán Krúpa, vy máte svoje informácie, vy máte vždy najlepšie informácie a viete, že teda Tibor, pardon, Pavol Gašpar nepožíva dôveru a naša služba je v izolácii. Možno by bolo dobré niekedy dať nejaký oficiálny materiál vonku, nielen svoje konšpirácie a svoje myšlienky, ktoré pravidelne dávate vonku na tlačovkách a v pléne Národnej rady. Ďakujem pekne za pozornosť.
Galko, Ľubomír, poslanec NR SR (2020-02-20):
Ďakujem pekne. Pán poslanec Tomáš, odhadom spolu za dvanásťročné obdobie bačovania kriminálnej organizácie SMER – sociálna demokracia bolo ukradnutých viac ako 5 mld. eur. O tieto obrovské peniaze ste okradli všetkých ľudí na Slovensku. Päť miliárd eur mohlo ísť do škôl, do nemocníc, na cesty a na dôchodky. Mohli ísť na dôchodky našim starým otcom, našim mamám, našim rodičom. Mohli mať nie trináste, mohli mať aj štrnáste dôchodky! A čo je podstatné, mohli mať počas týchto rokov vyplácané dôchodky ďaleko vyššie, mohli dostávať už dávno oveľa viacej peňazí každý mesiac, ak by ste nespravili počas tých dvanástich rokov vášho rozkrádania zo Slovenska doslova klondike. A čo sa dnes deje s týmito peniazmi, pán Tomáš? Vaši ministri si za tieto ukradnuté peniaze stavajú miliónové vily alebo si rovno ich kupujú kdesi vo francúzskom Cannes alebo kdesi v Amerike a na Floride, a zatiaľ čo títo zlodeji sa preháňajú na luxusných jachtách kdesi na mori, tak naše mamy a otcovia, naši starí rodičia čakajú o piatej ráno u lekára, aby ich vôbec vyšetril. Naši rodičia, čo celý život pracovali, nemajú na lieky a títo ľudia, ktorí nám dali život, na sklonku toho svojho, keď by sme ich mali velebiť a dopriať im slušnú starobu, tak bojujú o prežitie. Dostanete príležitosť, pán Tomáš. V druhom čítaní poslanci Demokratickej strany predložia pozmeňovací návrh na trinásty, letný a štrnásty, zimný dôchodok. Sú na to peniaze, keď sa nebude kradnúť. A keď bude Demokratická strana vo vláde, tak tieto dôchodky ostanú zachované, lebo sa kradnúť nebude. Ďakujem pekne.
M. Číž, podpredseda NR SR: (2007-02-08):
Takže, pán poslanec Bauer, máte možnosť položiť doplňujúcu otázku v rozsahu 2 minút. Chcete položiť túto otázku? Nech sa páči, zapnite, prosím, mikrofón pánovi poslancovi.
I. Štefanec, poslanec: (2008-01-30):
Pre úplnosť chcem dodať, že v podobnom čase, ako na Slovensku sa privatizoval Slovenský plynárenský priemysel, takisto v Česku česká vláda pod vedením sociálnej demokracie predávala 97 % akcií Transgasu. Pri tejto transakcii vznikol kurzový rozdiel 11 mld. Sk v prepočte. Nikto z toho nerobí politiku doteraz v Českej republike. Urobili ste tu politiku len vy. Ak ste taký odborník na hedgeovanie, povedzte mi, prosím, aspoň  jeden príklad energetického podniku z hocijakej krajiny, kde by sa hedgeovali kurzové rozdiely. Taký prípad neexistuje, pán poslanec.
Hrnčiar, Andrej, podpredseda NR SR (2018-01-30):
O slovo požiadal pán podpredseda vlády. Nech sa páči.
Uhliarik, Ivan, poslanec NR SR (2012-10-29):
Ďakujem pekne. Vážená pani poslankyňa, veľmi sugestívne ste hovorili o hladných deťoch, deťoch z chudobných rodín, o šťastných alebo teda respektíve nešťastných deťoch, ktoré nemajú si čo obliecť, aby išli do školy a tak ďalej. Viete, ja nechcem byť až taký sugestívny, aj keď si myslím, že miera šťastia naozaj nie je meraná alebo determinovaná výškou konta, ale stále hovoríme o tých deťoch, ktoré sa narodili. A opakujem ešte raz, vo svojom príspevku som hovoril o tom, že sociálnu situáciu týchto rodín chcete riešiť finálnym medicínskym zákrokom. Ako lekár musím byť proti tomu. A skutočne nechcem byť v tomto prípade ideologický. Zaujala ma ale jedna vec, ktorú som nespomenul, vo vašej rozprave. Vy ste povedali príbeh s jednou rómskou ženou, ktorá vám hovorila, že si nemôže dovoliť hormonálnu antikoncepciu. Dali ste je voľbu? Pýtali ste jej, že keby si to mohla dovoliť, keby mala na to peniaze alebo bola hradená, povedzme, čiastočne hormonálna antikoncepcia, či by si tú sterilizáciu zvolila? Skutočne, neriešme sociálne veci, neriešme sociálnu problematiku chudobných rodín medicínskymi riešeniami, pretože uvedomme si, že úhrada zdravotnou poisťovňou nebude len pre chudobné rodiny, úhrada zdravotnou poisťovňou pre, povedzme, tento výkon alebo aj iné úkony je pre všetkých, či bohatých alebo chudobných. Čiže keď hovoríte o úplne malej zmene v zákone, hovoríte o zásadnej paradigmatickej zmene a nielen o zmene nejakého parametra. Ďakujem.
Heger, Eduard, poslanec NR SR (2017-09-08):
Ďakujem. Ja by som len doplnil, Erika, že jak si na začiatku vlastne veľmi podľa mňa dobre opísala celý ten mechanizmus rozpočtovej zodpovednosti, ako vznikol v roku 2011, tak treba povedať ešte jednu veľmi dôležitú vec, a to je to, že ešte nie je dokončený, že vlastne ešte stále ten mechanizmus nie je zavedený v plnom rozsahu. A to, čo sme videli, je len vlastne prvé ovocie a vďačíme za to, že prišlo, lebo to nás zachránilo, tomu dneska vďačíme, že máme nízke úrokové miery na financovanie dlhu. To nám zachránilo to, že máme veľmi dobrý kredit ako krajina, ako Slovensko voči, na trhu požičiavania si peňazí. Takže to je veľmi dôležité. Ale to ešte stále nie je v plnom rozsahu aplikovaný tento nástroj. A keby bol, tak by sme videli ešte ďalšie dôležité efekty toho. A my dnes už ideme hovoriť o tom, že tak poďme to teda nejako rozpustiť a je zastaralý a poďme s tým rovno do koša a podobne. A toto je, myslím si, že práve tá chyba, že nehovoríme o tom, že ešte stále ako keby sme zabudli, že ešte stále nie je predstavený v plnom rozsahu. Ďakujem.
Martvoň, Anton, poslanec NR SR (2015-05-20):
Len pre záznam znova zopakujem, rešpektujem stiahnutie, akceptujem stiahnutie návrhu zákona pánom kolegom Brixim a prejavil som svoj názor v prospech ľudí, ktorým som chcel pomôcť, že táto téma môže byť ešte v budúcnosti otvorená, ale akceptujem kolegovo Brixove stiahnutie poslaneckého zákona.
Kvorka, Ján, poslanec NR SR (2016-06-07):
Ďakujem pekne, pán predsedajúci, za slovo. Tak mali sme si možnosť zase vypočuť od človeka spustu táranín, somarín, sprostostí a žiadnych faktov, urážania a ničoho iného, čo by bolo potrebné na tejto pôde predniesť. Pán Matovič sa tu pasuje do pozície voľajakého spasiteľa a popritom si neuvedomuje, že je to človek, ktorý otravuje ľudí v slovenských domácnostiach svojím zdrapom papiera, ktorý nikto nečíta, bezcenným, a pchá im to tam do tých poštových schránok bez toho, že by si pýtal dovolenie, či to môže robiť alebo nemôže. Podľa toho sa správa aj tu v tomto parlamente. Obviňuje nás v tom, že sme my voľajakí podvodníci. No treba povedať konkrétne, v čom som ja podvodník? Ja veľmi rád, veľmi rád potom vysvetlím, nech mi dá dôkaz, aký som ja podvodník. Pretože podvodník, ako sa hovorí „súdim teba podľa seba“, ste vy, pán Matovič, vy ste bezprostredne pred daňovou kontrolou previedol na svojho zamestnanca podnik k tomu, aby ste štát podvodom obrali o peniaze. Toto je pravda a o tomto, som myslel, že budete rozprávať, ale k tomuto ste sa vôbec neschýlili. Na osobné invektívy som neklesol tak, ako vy, vám tuná odpovedať nebudem. Ale len tak a v dobrom vám hovorím, že veľmi rád sa s vami porozprávam mimo tejto budovy, ktorú si vážim a ctím a môžem vám povedať, že po tom rozhovore vám bude hore kopcom ľahšie, ako dolu kopcom. To si zapamätajte. (Reakcie z pléna.)
P. Hrušovský, predseda NR SR: (2003-07-10):
(Hlasovanie.) Prezentovalo sa 113 poslancov, za 36, proti 30... Pán podpredseda, prosím vás, nevidím na svetelnú tabuľu. ... zdržalo sa 47, tam nedovidím. (Smiech v sále.) Prvú námietku pána prezidenta sme neschválili. Pani poslankyňa, prosím druhú námietku.
Hrnčiar, Andrej, doterajší podpredseda NR SR (2020-03-20):
Pani poslankyňa Anna Zemanová.
Potocký, Milan, poslanec NR SR (2022-05-19):
Ďakujem za slovo. Myslím, že všetci poslanci, ktorí sme teraz v tejto sále, sa zhodneme na tom, že ekonomická a sociálna situácia mnohých rodín na Slovensku je veľmi zlá, až kritická. Sám ste to, pán Viskupič, konštatoval, že až 330-tisíc ľudí, ktorí majú deti, sú v pásme chudoby. To znamená, títo ľudia teraz neočakávajú od nás, že my tu budeme pol roka alebo rok rečniť o tom, aký má byť tento proces, ako prebehne legislatíva, či máme viesť tu pol roka alebo rok nejaký sociálny dialóg. Ľudia od nás všetkých očakávajú rýchlu a efektívnu pomoc. To ste tu povedal aj vy sám. Ja som poslanec z východného Slovenska a zároveň som v mestskom zastupiteľstve člen sociálnej komisie, kde máme množstvo žiadostí každý mesiac od matiek s deťmi, rodín, kde nás žiadajú o 50 euro, jednorazové sociálne príspevky na ošatenie, na lieky, na jedlo. Sú to veľmi ťažké životné situácie a títo ľudia, keď teraz pozerajú prenos a pozerajú tu na nás, že my sa tu handrkujeme o tom, že chceme ešte rok sa naťahovať, aby prebehol ten legislatívny proces čo najlepšie, aby sme tu ešte viedli sociálny dialóg. Ľudia očakávajú od nás rýchlu pomoc a preto musíme konať. A preto práve teraz prichádza tento zákon v skrátenom legislatívnom konaní. Ďakujem.
Bugár, Béla, podpredseda NR SR (2018-10-19):
Pani poslankyňa Milanová.
Nicholsonová, Lucia, poslankyňa NR SR (2014-12-09):
Ďakujem veľmi pekne. Pán poslanec Hlina, to, čo som povedala, že nie izmus alebo zdravý rozum, tým som nechcela akože hovoriť o tom, že to, čo ide od nás, väčšinou postráda zdravý rozum, vôbec nie. Ja som iba chcela povedať to, že sú niektoré problémy, keď hľadáme tie riešenia na tie problémy, tak oni nie sú ani konzervatívne, ani liberálne, ani nijaké. Tam proste sa vykašlime na ten izmus a skôr sa teda riaďme tým raciom, lebo však vieme všetci, že o čom sú nejaké ideológie, no. Štefan, to vôbec som nepovedala, že rada upratujem, ja nerada upratujem a to vôbec neznamená, že keď tento štát prestane obstarávať, tak Nicholsonová tu nabehne teraz a bude akože z lásky, neviem k čomu upratovať, takže to nebolo úplne pochopené, ale tak ja viem, čo si tým chcel povedať. A pán poslanec Bublavý, ja som veľmi rada, že to hovoríte a ja verím tomu, že existujú také obce, ale my nevieme naklonovať tých starostov, my nemáme tú istotu, že to tak bude v každej obci a evidentne teraz som vám povedala, že napríklad Bratislava s tým má problém, Košice s tým majú problém, podľa mňa väčšie mestá s tým jednoducho majú problém a nájdu sa takéto prípady, takže je samozrejme tým, tým mojím návrhom by ste vy neboli nejakým spôsobom ukrátení, lebo vy to už robíte. Ale ja neviem zabezpečiť bez toho, aby sme to prijali legislatívne, aby sa to tak robilo všade. Ďakujem pekne.
M. Záhumenský, poslanec: (2007-10-30):
Úplne bolo zamlčané elementárne pravidlo fungovania penzijných systémov a takzvané Áron Samuelsonovo pravidlo výnosnosti priebežného kapitalizačného systému. Formulované bolo ešte v päťdesiatych, šesťdesiatych rokoch 20. storočia, ktoré definuje a zároveň dokazuje, že na to, aby bol kapitalizačný systém pre jednotlivých účastníkov výnosnejší než systém priebežný, musí byť čistý reálny výnos z aktív, do ktorých sa v rámci neho investuje v budúcnosti vyšší, než je rast úhrnu miezd na reálnom HDP, resp. rast reálnych miezd. Ak to tak nie je, je transparentne nastavený priebežný systém s indexáciou založenou na raste reálnej mzdy, resp. s takzvanou švajčiarskou kombinovanou indexáciou, to je polovica rastu spotrebiteľských cien a polovica rastu reálnych miezd, čo je princíp momentálne uplatňovaný na Slovensku. Tento systém bude vždy poskytovať vyššie dôchodky ako kapitalizačný. Ďakujem.
Zajac, Pavol, poslanec NR SR (2013-03-27):
Vážený pán kolega, výnimočne nebudem s tebou súhlasiť s tým konkrétnym riešením, ktoré navrhuješ, nebudem súhlasiť. A poviem ti aj jeden drobný príklad, prečo okrem iného nebudem s tým súhlasiť. Málokedy zaznelo v tejto sále, alebo na verejnosti sa vie, 50 % žien rómskych matiek na východnom Slovensku do 24 hodín opustí svoje dieťa v pôrodnici a ujde domov k svojej rodine. Tým pádom to pôrodné nedostane. Ak by bola pravda, čo si povedal, že tie deti majú len kvôli tomu pôrodnému, tak by to neurobili. Oni to urobia. Zvláštne. Je pravda a máš v pravdu v tom, aký vážny problém, sociálny problém, ekonomický problém to je. Celá tá problematika, ktorú si tu spomínal. Naozaj riešenie, ktoré tu bolo v tomto pléne minulého roku, kolegovia z SDKÚ ho navrhovali, keď pôrodné bolo naviazané na to, aby jeden z rodičov za posledné štyri roky musel odpracovať na aktivačných prácach alebo v normálnom zamestnaní 270 dní. Myslím si, že týmto smerom sa budeme musieť uberať, aj vláda SMER-u sa bude musieť uberať, že všetky sociálne dávky budú musieť byť naviazané nejako na prácu. A vedia to už aj kolegovia zo SMER-u, pretože ich prednosta Obvodného úradu v Starej Ľubovni povedal, že v Lomničke už sa situácia nedá ďalej takto zvládať, a vyžaduje, aby tam bol zriadený úrad prednostu. Pretože tá situácia je abnormálna. V tomto smere máš pravdu, tento veľmi vážny problém tu je a najviac u nás na východnom Slovensku. S týmto konkrétnym riešením, s tvojím konkrétnym návrhom ale nesúhlasím.
Kollár, Boris, predseda NR SR (2022-06-14):
Požiadal by som teraz spravodajcu z výboru pre kultúru a médiá pána poslanca Milana Potockého, aby zaujal miesto určené pre spravodajcov, nakoľko bola otvorená rozprava. (Ruch v sále.) Pani poslankyne, páni poslanci, vystúpením pani ministerky sa podľa § 35 ods. 6 zákona o rokovacom poriadku otvára rozprava znova. Pýtam sa, či sa, niekto z poslancov chce vystúpiť v rozprave. (Ruch v sále.) Ďakujem. Končím, kon...(Zvoní vnútorná telefónna linka. Rečník prevzal telefonický hovor.) Poslanci, prosím pekne, s procedurálnymi návrhmi sa odhláste. Všetci sa odhláste a ešte raz dám možnosť sa prihlásiť do rozpravy ústne. Prosím, aby sme si to, aby sa to nekombinovalo spolu. Kto bol, kto bol za, kto sa hlásil ako procedurál, tak to dajte preč. Dobre. A teraz sa ešte raz pýtam, pani poslankyne, páni poslanci, otváram rozpravu. Pýtam sa, či sa niekto chce prihlásiť do rozpravy. (Reakcie z pléna.) Faktic..., pán Jarjabek, fakt faktickú teraz nie, ani, dobre. Tak končím možnosť prihlásiť sa do rozpravy. Koniec. Máme 16 prihlásených. (Ruch v sále.) Tak začíname. Prvým prihláseným, dajte mi to na začiatok, pán poslanec Šeliga, nech sa páči. (Reakcia z pléna. „Ja mám procedurálny.“ ) To je procedurálny? Som povedal procedurálny von. (Smiech v sále.) Dobre. Dobre, nech sa páči. (Reakcie z pléna.) Prosím pekne, dajte slovo pánovi poslancovi Šeligovi.
Ďuriš Nicholsonová, Lucia, podpredsedníčka NR SR (2016-10-21):
S reakciou na faktické poznámky pán poslanec Pčolinský.
Suchánek, Alan, poslanec NR SR (2018-10-23):
Pán predsedajúci, v rozprave vystúpili traja poslanci. Nebol podaný žiadny pozmeňovací návrh. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2016-09-08):
(Hlasovanie.) Prítomných 142 poslancov, za 141, nehlasoval 1. (Potlesk.) Konštatujem, že sme schválili návrh novely zákona č. 253/1998 Z. z. o hlásení pobytu občanov. Ďakujem. Prerušujem schôdzu do 11.40 hod. (reakcia z pléna), do 11.45 hod., ospravedlňujem sa. (Prestávka.)
Číž, Miroslav, podpredseda NR SR (2015-05-14):
Pani poslankyňa, chcete reagovať? Poprosím prihlásiť sa nabudúce. Máte slovo. (Reakcie z pléna.) Moment, prosím, ešte nemáte, ak vám zasvieti červené svetlo. Nech sa páči.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 99, zdržalo sa 44. Konštatujem, že sme schválili vládny návrh novely zákona č. 152/1995 Z. z. o potravinách. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 183/2011 Z. z. o uznávaní a výkone rozhodnutí o peňažnej sankcii v Európskej únii, tlač 1602, bod 33 schváleného programu. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Irén Sárközy. (Hlasovanie o vládnom návrhu zákona, ktorým sa mení a dopĺňa zákon č. 183/2011 Z. z. o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov v znení zákona č. 91/2016 Z. z. a ktorým sa menia a dopĺňajú niektoré zákony , tlač 1602.)
Bugár, Béla, podpredseda NR SR (2010-10-14):
Ďalej v rozprave vystúpi pán poslanec Štefanov, pripraví sa pán poslanec Záhumenský.
Pellegrini, Peter, podpredseda NR SR (2020-04-22):
Pán poslanec Mizík.
Fecko, Martin, poslanec NR SR (2013-12-10):
Ďakujem pekne. Pán kolega, urobil si takýto prierez ako rezortom pôdohospodárstva, tak aj životného prostredia, ďakujem ti zaň. Pýtaš sa, prečo sa do rozpočtu nedostávajú rozkradnuté peniaze? No ja tvrdím, že zodpovednosť není tu, je tu iba politická zodpovednosť, není osobná a hmotná. To znamená, nikto nebude postihnutý. Politická u mňa nespĺňa kritéria zodpovednosti. Že chýba podpora našich ľudí, hlavne malých a stredných podnikateľov, to je myslím, že, by som povedal, že takou chybou každej vlády, ktorá tu nasľubovala, ktorá tu bola doteraz za tých 23 rokov, a, žiaľ, to sa nám nepodarilo. Zelená ekonomika. No za vlády, v prvom období vlády Roberta Fica vieme, že rezort ministerstva životného prostredia bol zlikvidovaný. Za vlády pani Radičovej, toho krátkeho obdobia, bol znovu kreovaný. A tvrdím, že, žiaľ, rezort životného prostredia a pôdohospodárstva sú stále na chvoste chvosta nejakého záujmu. Čo sa týka Úradu geodézie a kartografie a katastra, ja tvrdím, že pokiaľ nebudeme mať grunt, pozemky vysporiadané, nebudeme mať listy vlastníctva, nebudeme vedieť, koľko tu máme pozemkov, koľko tu máme vlastníkov, tak nemôžme plánovať žiadny ekonomický rozvoj na území Slovenskej republiky. A pre mňa je nepochopiteľné, prečo keď môžme pod jednou metodikou mať celé územie urobené, aby tie listy vlastníctva boli, Úrad geodézie a kartografie a katastra držíme v bdelej kóme. Nie sme v stave im vyčleniť financie, aby sme konečne vedeli, čo tu na našej krajine máme. To je pre mňa nepochopiteľné. A myslím si, že zase márnime čas a plytváme tam, kde by sa plytvať nemalo. Ďakujem pekne.
J. Halecký, poslanec: (2008-04-08):
A myslím si, že je právom tejto vlády urobiť zákon taký, aký ho považuje za vhodný, s tými pripomienkami, o ktorých som hovoril. Prijíma sa tu zákon, ako sme hovorili, nie pre novinárov, ale pre občanov. A prijíma sa tento zákon nie pre koalíciu, ale aj pre opozíciu, pretože po určitom čase dôjde k výmene garde a prijatý zákon bude zodpovedať zrejme potrebám koalície aj opozície. Ja tento zákon považujem snáď ešte za zákon nižšej úrovne, pretože bude umožňovať právo na odpoveď. A myslím si, že vo vyspelejších kultúrach a vo vyspelejšej fáze rozvoja spoločnosti bude pripúšťané trošku aj hodnotiace stanovisko, nie zaiste nejaké výrazné. Myslím, že bude to aj dvojsečná zbraň pre tých, čo sa budú chcieť v odpovedi vyjadriť, pretože bude závisieť od ich odpovede, od ich úrovne a bude tiež určitou známkou, ako pristupujú ku kritike. Ďakujem.
M. Číž, podpredseda NR SR: (2009-02-18):
Teraz nasleduje prvé čítanie o návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie ústavného zákona o suverenite v priamych daniach a odvodoch . Návrh ústavného zákona má parlamentnú tlač 912 a rozhodnutie na pridelenie výborom, rozhodnutie predsedu má č. 929. Slovo má poslanec Vladimír Palko a odôvodní za skupinu poslancov tento návrh ústavného zákona.
Tkáčová, Jarmila, poslankyňa NR SR (2011-09-07):
Ďakujem za slovo, pán podpredseda. Vážený pán minister, dámy a páni, ako poverená spravodajkyňa gestorského výboru, výboru pre pôdohospodárstvo a životné prostredie, predkladám vám spravodajskú správu v prvom čítaní k vládnemu návrhu zákona o rastlinolekárskej starostlivosti. Tento návrh bol doručený poslancom v 15-dňovej lehote pred začatím schôdze Národnej rady, na ktorej sa uskutočňuje jeho prvé čítanie. Predseda Národnej rady Slovenskej republiky posúdil uvedený návrh a zaradil ho na dnešné rokovanie. Konštatujem, že uvedený návrh spĺňa z formálnoprávnej stránky všetky náležitosti podľa rokovacieho poriadku i podľa legislatívnych pravidiel. Problematika vládneho návrhu zákona je upravená v práve Európskej únie a je obsiahnutá i v judikatúra Súdneho dvora Európskej únie. Vychádzajúc z oprávnení, ktoré pre mňa ako spravodajkyňu vyplývajú z rokovacieho poriadku, odporúčam, aby Národná rada vládny návrh zákona prerokovala v druhom čítaní. A zároveň odporúčam, aby vládny návrh zákona prerokovali výbory: ústavnoprávny výbor a výbor pre pôdohospodárstvo a životné prostredie. A zároveň za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Návrh by mali prerokovať výbory do 30 dní a gestorský výbor do 32 dní od prerokovania návrhu v prvom čítaní. Pán predsedajúci, skončila som, môžete otvoriť rozpravu.
Oravec, Ján, poslanec NR SR (2023-05-05):
Ďakujem pekne. Kolegovia, ja som tiež veľmi rád, že táto diskusia sa nesie v takom vecnom tóne, pretože nejde o politiku, ale ide o ekonomiku, a teda ide o životnú úroveň ľudí. Pokiaľ ide o ten váš návrh, tak súhlasím s Mariánom, že tých príčin v súčasnej situácii je viac. Vy vlastne v tom vašom materiáli dobre popisujete dôsledky toho problému, teda vysoké ceny potravín, rádovo až v desiatkach percent. A v tom si myslím, pán kolega Kamenický, že nemáte pravdu, keď ste hovorili, že Viskupič, kolega Viskupič, nevyhováraj sa na ECB-čko, lebo tá s tým nič nemá. (Reakcia z pléna.) Dobre, tak... (Reakcia z pléna.) Dobre, ale povedali ste, že nevyhováraj sa na ECB-čku, a tá je podľa mňa úplne kardinálna. Neviem, či si pamätáte, kedy ECB začínala spúšťať kvantitatívne uvoľňovanie. Ja som patril k zásadným kritikom toho opatrenia a všetci hovorili, nie, však my potrebujeme viac peňazí, potrebujeme zachrániť nejaké odvetvia, zachrániť firmy, potrebujeme dať peniaze ľuďom , lenže kvantitatívne uvoľňovanie bolo jasné, že prinesie so sebou neskôr infláciu a môže priniesť aj hyperinfláciu a to zase prináša so sebou to, čo tu predkladáte vy, teda dopyt po vyššej regulácii. Čiže politika Európskej centrálnej banky je jednou zo základných príčin. A to mlieko bolo rozliate pred mnohými rokmi, držali sa tie peniaze v tom finančnom systéme a teraz sa preliali do ekonomiky a začína tento problém. Čiže je trošku nad rámec nás, ale druhá vec, ktorú by som chcel povedať, je aj to, čo máme my v našej kompetencii, to znamená, zamyslite sa nad tým, že koľko zákonov sme prijali pre obchodníkov v posledných rokoch, ktoré zvyšovali a ktoré znižovali náklady ich podnikania.
Viskupič, Marián, poslanec NR SR (2020-07-23):
Ďakujem pekne za slovo. Vážený pán predsedajúci, v rozprave vystúpilo 26 poslancov a 7 páni ministri. Prosím, aby ste dali hlasovať o návrhu uznesenia v znení, že Národná rada Slovenskej republiky vyslovuje nedôveru predsedovi vlády Slovenskej republiky Igorovi Matovičovi.
Laurenčík, Milan, podpredseda NR SR (2021-09-17):
Ďakujem. Prosím, zaujmite miesto pre navrhovateľov. Ja teraz dám slovo spravodajkyni, ktorú určil navrhnutý gestorský výbor pre zdravotníctvo, pani poslankyni Eve Horváthovej. Nech sa páči.
P. Hrušovský, podpredseda NR SR: (2002-02-12):
Otváram rozpravu o tomto bode programu. Pán poslanec Gašparovič sa prihlásil zatiaľ ako jediný poslanec do rozpravy. Nech sa páči.
Viskupič, Jozef, poslanec NR SR (2015-11-25):
Ďakujem. Som rád, že si pripomenula aj otázku tzv. nútených živností, ktorú, ak budete brať vo voľnej úvahe, že Národná rada by mohla byť v niektorých otázkach tým povestným majákom alebo príkladom, keďže príklady priťahujú, tak tento stav, ktorému, ja rozumiem tomu, že aj rozpočtové pravidlá Národnej rady môžu byť napäté, a preto nútime ľudí do živností, tak na druhej strane sa pýtam, že prečo to doteraz robil celý privátny sektor. Proste robili to asi aj preto, že šetrili na odvodovom a zdravotnom zaťažení tohto štátu, ale sme sa raz, a dokonca sociálni demokrati niekoľkonásobne zhodli na tom, že to je neblahý stav. Tak doteraz presne nerozumiem, ako môže jeden úprimný a autentický sociálny demokrat nútiť človeka, ktorého možno prvýkrát v živote, jediného čo zamestnával, alebo má k nemu ten vzťah zamestnávateľ a zamestnanec, núti ho do živnosti pri výkone činnosti, ktorá nielenže sa podobá, ale je výsostne činnosťou, ktorá by mala byť riešená štandardným zamestnaneckým vzťahom. To, že to stále ako svietiaci maják v Národnej rade dlhodobo pretrváva, teda pod argumentáciou, že Národná rada v podstate týmto šetrí aj finančné prostriedky, tak tento stav je až tragikomický, že naďalej nevieme ľuďom, ktorí robia často úradnícke administratívne práce ako každý jeden človek zamestnaný v tomto sektore, nechávame ich stále a tvárime sa pred verejnosťou, že predsa to sú živnostní... (Prerušenie vystúpenia časomerom.)
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 147 poslancov, hlasovalo 78 za, 9 proti, 60 sa zdržali. Tento návrh bol schválený. Národná rada sa uzniesla, že návrh zákona prerokuje v druhom čítaní .
Mikloš, Ivan, podpredseda vlády a minister financií SR (2010-10-21):
Takže je to posledná otázka. Dobre. Reagujem na otázku pána, na výzvu pána poslanca, ktorú predniesol pánovi Matovičovi a vyzývam ho, aby predniesol takúto výzvu svojmu kolegovi, predsedovi svojej strany Robertovi Ficovi, (Potlesk.) pretože, ak niekto hovorí iným, že vodu kážu a víno pijú, tak to ste práve vy, pretože čo sa týka napríklad predmetného bytu, o ktorom tak neradi počujete a chápem, že ste nervózny, keď o ňom hovorím, predmetného bytu vášho pána predsedu, ten ho ako jediný získal iným spôsobom, nie normálnym spôsobom. Normálnym spôsobom získali byty v tom dome všetci ostatní. Získal ho veľmi podivuhodným spôsobom. Presne takým istým ako pán Mečiar Elektru, prevodom práva povinnosti, pričom tieto byty stavala firma Ikores, to meno vám je tiež určite povedomé a známe, pretože to je firma, ktorej sa veľmi, veľmi darilo za vlády práve Roberta Fica, čuduj sa svete. Ďalšia vec, ku ktorej som vyzval vášho predsedu, bola tá, aby zdokladoval ako zaplatil za ten byt. To sa dá zaplatiť, sa dá rôznymi spôsobmi. Dá sa prevodom z účtu. To sa dá dokázať. Alebo sa to dá pôžičkou. To sa dá tiež preukázať. A potom sú už len pochybné možnosti. Priniesť peniaze v igelitke alebo nezaplatiť vôbec. Tá výzva stále platí. (Potlesk.)
Kavecká, Monika, poslankyňa NR SR (2020-11-12):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 327 z 11. novembra 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 333, na prerokovanie Výboru Národnej rady Slovenskej republiky pre zdravotníctvo v termíne ihneď. (Rečníčka sa odmlčala. Zaznenie gongu.)
Vlčan, Samuel, minister pôdohospodárstva a rozvoja vidieka SR (2022-10-20):
Hovoríme o právnom rámci pre čerpanie prostriedkov z Európskej únie vo výške 3,3 miliardy euro a zo štátneho rozpočtu vo výške 865 miliónov euro. Vážený pán predseda, vážené panie poslankyne, páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu a jeho posunutie do druhého čítania. Ďakujem za pozornosť.
Tóth, Vojtech, poslanec NR SR (2022-09-21):
Ďakujem. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Vážny, Ľubomír, poslanec NR SR (2022-03-24):
Hlasovanie zajtra o jedenástej.
B. Bugár, podpredseda NR SR: (2002-01-29):
R. Šepták, poslanec: Ďakujem za slovo, pán predsedajúci. Chcem takisto pripomenúť, že vo vládnom návrhu tohto zákona v skrátenom legislatívnom konaní sa hovorí o, dá sa povedať, konci apríla, alebo posúva sa účinnosť tohto zákona z konca januára na koniec apríla. Vidíme, že tých nedostatkov je v tomto zákone veľmi veľa a ďalšie budú vyplývať a resp. dochádzajú priamo z praxe. Chcem upozorniť, že je to druhá šanca, keď môžeme zmeniť tento zákon tak, aby sme dokázali potom následnou medializáciou a propagandou vlastne vysvetliť obyvateľom Slovenska, aby pochopili tieto priznania, aby jednoducho vedeli, na čo sú potrebné, aby sa nestalo to, čo tento zákon urobil, že vlastne šikanoval týchto ľudí. Chcem upozorniť ctených poslancov, že koniec apríla je hrozne krátky termín na to, aby sa stihli napraviť všetky tieto škody, ktoré tento zákon vyvolal, ktorý vlastne okrem iného smeroval aj k podaniu demisie ministerky financií. A to je dôvod, kedy by sme sa mali nad tým zamyslieť a neunáhliť sa. Myslím si, že pokiaľ chceme stanoviť nejaký bod nula, alebo konkrétne povedať, čo chceme, nemali by sme na tom nástojiť a mali by sme sa pomaly, ale isto zamýšľať nad posunutím toho termínu, aby ten čas prípravy bol dostatočný, aby sa všetky chyby s nedostatkami tlačív, s ich nedostatkom na úradoch odstránili, aby ľudia mohli úplne v pokoji celú túto záležitosť prejsť. Ďakujem.
Dubovcová, Jana, poslankyňa NR SR (2012-02-03):
Schváliť.
Gy. Bárdos, poslanec: (2009-10-30):
Tak, pán minister, vy niečo úplne iné hovoríte teraz, čo hovoril pán premiér vtedy, keď sme na to upozorňovali, nehovoriac o tom, že sme dávali návrhy, ktoré by riešili túto situáciu. Tieto návrhy ste neprijali, potom ste ich zmenili a vo vašej réžii sme to prijali, my sme za tie návrhy hlasovali, aspoň čiastočne sme niečo urobili, nejakú reparáciu tam. Ale, pán minister, pán Hrušovský hovoril aj o tom, že je to problém, keď sa nehovorí, keď sa nevedie diskusia o rozpočte. Keď sa pozriem na to, že koľkí tu sedia koaliční poslanci, že iba pán Halecký ako predseda výboru sa zapája, tak neviem, či by som nemal dať návrh, že aby sme hlasovali en bloc o opozičných návrhoch, samozrejme, sa neprijmú. A keď som si prečítal váš návrh o strategických podnikoch, tak musím konštatovať, pán minister, že vy zabúdate na to, že teraz nebudeme oslavovať 20. výročie Februárového víťazstva, ale Nežnej revolúcie. (Potlesk.)
P. Minárik, poslanec: (2010-06-10):
Tendre o pozemkoch okolo SND. Tie pozemky boli predané za 500 mil. Sk vtedy. Po deviatich rokoch tam stojí Eurovea. Ja sa nehanbím ani za tú cenu a ani za ten projekt. Tam všetci chodíte dnes. Vláda vládne dnes všetkým, čo potrebujú ľudia, ťažko postihnutí povodňovou situáciou. Vládne prostriedkami, vládne silami, pretože taký je zmysel exekutívy. A má aj financie. Tak sa vyjadril minister financií a tak sa vyjadril v Sobotných dialógoch aj pán premiér. Ja si viem predstaviť, že pri takejto katastrofálnej povodni príde sem vláda a povie, toto je dôvod na zadlženie štátu a zmeníme rozpočet, to by som pochopil, pretože to je povodeň na úrovni roku 2002 v Čechách, aj tam sa ten rozpočet menil, a toto je dôvod na zadlženie, ale aj na veľké šetrenie v iných oblastiach, ale nie na takéto smiešnosti, ako sa tu predkladajú len preto, že je 60 hodín pred voľbami.
M. Hort, podpredseda NR SR: (2007-06-26):
A otváram týmto rozpravu. Konštatujem, že písomne sa k tomuto návrhu zákona do rozpravy prihlásil pán poslanec József Berényi ako jedine písomne prihlásený, ktorému v tejto chvíli dávam slovo. Nech sa páči, pán kolega.
M. Číž, podpredseda NR SR: (2007-06-28):
Pán minister, nech sa páči, odpovedajte a oznámte ukončenie odpovede, ďakujem. Š. Harabin, podpredseda vlády a minister spravodlivosti SR: Vážená pani poslankyňa, k tej prvej časti, len skutočne na margo, nechcem hodnotiť motiváciu môjho predchodcu, nerieši túto situáciu, ale také veľké množstvo lobingu, aké sme zaznamenali v tomto prípade, som asi za celý svoj život nezažil, poviem vám rovno a som sudcom vyše 26 rokov. Vzhľadom na to, že ide o veľmi citlivú záležitosť, nechceli sme tento problém riešiť povrchne. Ide o normu, kde sme vycizelovali a snažili sa vychytať viaceré veci, aby sme sa nedostali do rozporu s podnikaním, aby sme sa nedostali do rozporu ani s bankami. Ešte predpokladám rokovanie s guvernérom Národnej banky a, samozrejme, že budeme o tom informovať aj verejnosť. Vec je vo vysokom štádiu rozpracovania. A teraz úplný rezultát. Predpokladám, že v septembri v parlamente by sa táto norma mohla objaviť a pokiaľ nebudú a nepredpokladám, že by boli vážnejšie kolízie, tá norma by mohla byť schválená. Chceme skutočne useknúť túto legálnu úžeru, pretože stále tvrdím, že právo nemôže byť iba pre bohatých a tu vyslovene na tieto legislatívne diery doplácajú sociálne slabšie skupiny osôb. Skončil som.
Figeľ, Ján, podpredseda NR SR (2012-09-13):
Na vystúpenie pána poslanca sú, je päť, no, sedem faktických poznámok, sú faktické poznámky. Končím možnosť prihlásenia sa. Kéry, to je procedurálny? Faktická. Tak nech sa páči. Nech sa páči. Môžete zapnúť pána poslanca Kéryho?
P. Hrušovský, podpredseda NR SR: (2002-02-21):
Š. Šlachta, poslanec: Ďakujem pekne, ja to uvediem. Čiže navrhujem, hlasovať spoločne o bodoch 1, 2, 6, 7, 9, 10, 11, 12, 13, 15, 17, 18, 19, 20, 21, 22, 24, 25, 28 a 32.
Blanár, Juraj, podpredseda NR SR (2022-05-24):
Nebol to procedurálny.
Hrnčiar, Andrej, podpredseda NR SR (2016-12-06):
Prosím, prezentujme sa a hlasujme. (Hlasovanie.) Prítomných 143, za 114, proti nikto, zdržalo sa 27, nehlasovali 2. Konštatujem, že sme tento návrh schválili. Vyhlasujem dvojminútovú prestávku a budeme pokračovať v skrátenom legislatívnom konaní prvým čítaním o vládnom návrhu zákona o e-Governmente. (Prestávka.) (Po prestávke.)
Blanár, Juraj, podpredseda NR SR (2021-06-30):
Na vaše vystúpenie päť faktických poznámok. Ako prvý pán poslanec Ján Blcháč.
Matečná, Gabriela, generálna riaditeľka Slovenského pozemkového fondu (2015-06-30):
Dobrý deň prajem, pán, vážený pán predseda, vážená pani poslankyňa, teda poslankyne, vážení páni poslanci, dovoľte mi, vám aby som v zmysle zákona č. 330/1991 Z. z. predložila výročnú správu Slovenského pozemkového fondu, ktorá bola prerokovaná v Rade Slovenského pozemkového fondu, vo Výbore Národnej rady Slovenskej republiky pre pôdohospodárstvo a životné prostredie, a bolo mi odporučené, aby som ju predniesla aj tu vám. Rada fondu zasadala aj v roku 2014 jedenásťkrát, kde schválila a prerokovala 2 655 právnych aktov, čo je oproti minulým rokom nárast o 495 v počte. To znamená, že v roku 2014 bolo radou fondu pre podpis štatutárom odporúčaných 2 631 právnych aktov. Slovenský pozemkový fond v roku 2014 evidoval 4 900 nájomných zmlúv a 2 852 nájomných zmlúv na iný ako poľnohospodársky účel. Tu by som len chcela povedať, že výmera prenájmu sa znížila vzhľadom k tomu, že ROEP-y boli zapísané a prevod pozemkov zo správy SPF prešiel na iných správcov, ale výber z nájmu a disciplína z nájmu sa zvýšila a výber je na mimoriadne vysokej úrovni. Takisto v roku 2014 Slovenský pozemkový fond uzavrel 1 138 zmlúv o prevode správy vlastníctva nehnuteľností, t. j. o 370 zmlúv viac v celkovej hodnote vo finančnom objeme 26 000 222 eur. Najdôležitejšou agendou, ktorou Slovenský pozemkový fond disponuje, je plnenie reštitučných náhrad a tu by som chcela podotknúť, že v roku 2014 Slovenský pozemkový fond úplne vybavil 1 182 reštitučných rozhodnutí, čím došlo k nárastu o 20 kusov. Bezodplatný prevod k pozemkom v roku 2014 tvorilo 561 zmlúv o celkovej výmere 1 000 hektárov v celkovej hodnote 4 577-tisíc eur. Finančné náhrady boli poskytnuté platobnými príkazmi v počte 809 vo výške 295 400 eur. V súdnych sporoch Slovenský pozemkový fond, musím podotknúť, že sa zúčastnil dvetisíc konaní, čo je oproti roku 2013 nárast o 35 %, právoplatne ukončených sporov Slovenský pozemkový fond mal 455. Vzhľadom k ďalšej agende, ktorú fond plní na úseku odboru usporiadania vlastníctva, Slovenský pozemkový fond sa zúčastňuje ROEP-ov, pozemkových úprav, plní finančné náhrady v konaní s ROEP, robí delimitácie na ostatných správcov, podáva, samozrejme, ďalšiu agendu, ktorou je vydržanie pozemkov, a toto je zhruba prehľad činností, ktorý máte aj v správe, ktorú ste obdržali, a je v desiatich kapitolách. Záverom by som chcela povedať, že celkové príjmy fondu boli v roku 2014 splnené na 170 % v absolútnej hodnote 33 mil. eur pri schválenom rozpočte 19 mil. eur a skutočné výdavky boli v absolútnej hodnote 15 mil. eur. V roku 2014 Slovenský pozemkový fond vykázal kladný výsledok hospodárenia vo výške 23 055-tisíc eur. Snáď je to hádam najvyšší kladný výsledok, aký fond za svoje obdobie dosiahol. Z mojej strany všetko, ďakujem veľmi pekne.
B. Bugár, podpredseda NR SR: (2005-05-18):
D. Podracká, poslankyňa: Ďakujem za slovo, pán predsedajúci. Ďakujem za podporu pána Čaploviča aj pána Heribana. Chcem k tomu len dodať, že prednedávnom, je to len pár dní, signatári výzvy „1 000 slov o hodnotách a kultúre“ v záverečnom odseku priam vyzývajú, aby sme našli spôsob, ako vyjadriť, že nám kultúra na Slovensku nie je ľahostajná. A je tu množstvo ďalších pripomienok k súčasnej ekonomickej situácii v oblasti kultúry. Nazdávam sa, že treba počúvať takéto hlasy, a nie práve tieto opačné, kuvičie hlasy, ktoré nerozumejú kultúre vo svojej hĺbke, v celkovom duchu doby, v ktorom musí kultúra prežívať, a že takéto hlasy sú dôležité. Preto sa ja aspoň imaginárne pripájam k signatárom tejto výzvy a verím, že aj tento parlament sa pripojí k týmto signatárom svojím hlasovaním vo vzťahu k tomuto návrhu. Ďakujem.
Paška, Pavol, predseda NR SR (2013-10-29):
(Hlasovanie.) 125 prítomných, 37 za, 63 proti, 24 sa zdržalo, 1 nehlasoval. Návrh sme neschválili.
Hort, Milan, podpredseda NR SR (2010-08-05):
Ďalej vystúpi pán poslanec Pavol Kubovič, nech sa páči.
Laššáková, Jana, podpredsedníčka NR SR (2015-01-29):
Pani podpredsedníčka Jurinová, nech sa páči.
M. Fronc, poslanec: (2007-10-25):
Moja interpelácia je interpelácia na ministra školstva pána Jána Mikolaja. Pán minister, pred rokom pri prerokúvaní vami navrhovanej novely zákona o financovaní škôl a školských zariadení som vás upozornil, že tento návrh je zlý, že je to krok k likvidácii celého neštátneho školstva. Vy ste to vtedy vehementne popreli a vraveli ste, že nič také by sa nemohlo udiať. Argumentovali ste tým, že podľa návrhu novely zákona budú mať školské zariadenia garantovaných minimálne 90 % z normatívu určeného pre obecné školské zariadenia. Skutočnosť však je taká, že už teraz prvý rok platnosti tejto novely neštátne školské zariadenia nedostávajú takéto finančné prostriedky a hrozí im zánik. Mnohé sa preto na vás obracajú so žiadosťou, aby táto novela bola dodržaná a dostali aspoň to, čo ste vraveli, tých 90 % garantovaných finančných prostriedkov. Ale ako som videl, vaša odpoveď, pán minister, ktorú ste im poskytli, je veľmi jednoduchá. Odpovedáte im, že ste už rozdelili peniaze. No ale načo potom bol takýto zákon? Čomu alebo komu má teda slúžiť takto vami upravený  a platný zákon o financovaní regionálneho školstva? Pán minister, prečo ste zavádzali a klamali verejnosť, rodičov, deti a učiteľov, že žiadna ujma neštátnym školám a neštátnym školským zariadeniam sa nestane a pritom sa to dennodenne v súčasnosti deje? Ale neštátne školy, súkromné a cirkevné si ani v najhoršom sne nepredstavovali, čo bude po vašich zmenách zákona nasledovať. Teraz navrhovaná úprava nariadenia vlády 668/2004 pridelí podľa tabuľky, ktorú tam máte, napríklad obecnej materskej škole na dieťa v budúcom roku približne 54 tisíc korún, keď je v obecnej, opakujem, materskej škole, a cca 23 tisíc, ak je v neštátnej, to znamená, v súkromnej alebo cirkevnej. Podobne, čo sa týka školských klubov detí. Ak je tento školský klub detí v zriaďovateľskej pôsobnosti obce, tak to bude cca 8 750 Sk a pokiaľ je v súkromnej alebo cirkevnej škole takýto školský klub detí, tak to bude približne polovica 4 370 Sk. Preto sa pýtam, pán minister, bol teda paragraf o minimálne 90 % pre neštátne školské zariadenia len na zalepenie očí pri prijímaní novely zákona pred rokom a prečo ste takto podviedli stovky neštátnych škôl a školských zariadení. A na záver sa vás pýtam, pán minister, či ste sa naozaj rozhodli definitívne zlikvidovať celý sektor neštátneho školstva. Ďakujem, pán predseda, skončil som.
Kvorka, Ján, poslanec NR SR (2019-01-30):
Pán predsedajúci, keďže sme odhlasovali bod zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
Baránik, Alojz, poslanec NR SR (2023-02-02):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
Šeliga, Juraj, podpredseda NR SR (2020-07-23):
Pán poslanec Kašper.
P. Paška, predseda NR SR: (2006-12-14):
A budeme pokračovať odpoveďami členov vlády na otázky poslancov podľa vyžrebovaného poradia. A ako prvá bola vyžrebovaná otázka od pána poslanca Kovačócyho a je adresovaná pánovi ministrovi vnútra Slovenskej republiky pánovi Robertovi Kaliňákovi: „Aký je súčasný podstav príslušníkov PZ v priamom výkone služby a ako sa má a v akom časovom horizonte riešiť?“ Pán minister vnútra, nech sa páči, odpovedajte.
Kollár, Boris, predseda NR SR (2021-07-23):
Na pána poslanca evidujem desať... viacej, viacej, osem, päť, deväť faktických poznámok. Nech sa páči, s prvou vystúpi pán poslanec Benčík. Máte slovo, pán poslanec. Pán poslanec, vy máte procedurálny návrh? (Reakcia z pléna.) Prosím? (Reakcia z pléna.) Jaj, faktickú, dobre, tak treba to zmeniť. Prosím vás pekne, zmeňte to pánovi Benčíkovi. Nech sa páči, pán Benčík, máte slovo.
P. Hrušovský, predseda NR SR: (2004-09-10):
Nech sa páči, pani poslankyňa Tkáčová, uvádzajte jednotlivé návrhy. Najskôr návrhy zo spoločnej správy. Nech sa páči. Hlasujeme o návrhu. (Hlasovanie o vládnom návrhu zákona o obchodovaní s emisnými kvótami a o zmene a doplnení niektorých zákonov , tlač 758.)
Heger, Eduard, poslanec NR SR (2018-06-20):
Ďakujem veľmi pekne, pani Vaľová. To len potvrdzuje vlastne tú teóriu, ktorú som hovoril, i keď teda, to čo ste natienili, nerieši náš zákon, ale vlastne tým, že ste rozobrali trošku hlbšie problematiku verejného obstarávania, tak sa ukazuje, že naozaj tie úspory sa tam hľadať dajú a dajú sa tam ľahko nájsť a pri takom veľkom balíku vieme na tom naozaj priniesť zaujímavé peniaze do rozpočtu. Čiže verejné obstarávanie je niečo, kde tá diskusia jednak aj prebieha a potrebuje prebiehať hlbšie, pretože, a preto aj tento zákon prinášame, aby sa zaviedli ešte lepšie pravidlá na takéto trhové prostredie, lebo naozaj máme tú skúsenosť a o tom by sme vedeli rozprávať dlho, že to trhové prostredie vo verejnom obstarávaní nefunguje tak, ako by malo, a preto vlastne nedosahuje ani také výsledky, a preto aj to plytvanie identifikujeme v takej veľkej miere. Ďakujem.
Zemanová, Anna, poslankyňa NR SR (2019-11-26):
Ďakujem pekne za slovo. Vážený pán kolega poslanec, zakončili ste svoje vystúpenie s tým, že novela zákona o verejnom obstarávaní bude potrebná a že je potrebná a že keď sa teraz neschváli, tak bude sa s ňou musieť zapodievať nová vláda. Áno, určite, len je škoda, že tento návrh, aj vládny návrh, vládny návrh bol znehodnotený absurdným poslaneckým návrhom. Takže aká je realita v súčasnosti? Aké, aké boli napríklad, aké sú známe škandály s utajovanými zmluvami napríklad na finančnej správe, kde utajované zmluvy s firmou Alexis má spoločnosť, ktorej konečný užívateľ tejto IT firmy Michal Suchoba podľa medializovaných informácií nemá bezpečnostnú previerku, a pritom táto spoločnosť má miliónové zákazky na IT, dodávanie IT služieb. Utajované zmluvy umožňujú bez súťaže obstarávať tovary alebo služby a nie sú zverejnené v centrálnom registri zmlúv. To znamená, že chýba verejná kontrola, a teda je zdrojom korupcie a netransparentného konania. Takže môžeme sa pýtať a zároveň si dať odpoveď, že čo je snahou tohto poslaneckého návrhu, prečo by sa mali tieto a ďalšie zmluvy utajovať a obstarávať takýmto podobným spôsobom, pretože ide o kšefty v naozaj miliónových hodnotách, na ktorých následne nebude možná kontrola verejnosti.
Bugár, Béla, podpredseda NR SR (2018-05-28):
Pán poslanec Mizík.
Kaník, Ľudovít, poslanec NR SR (2013-03-21):
Áno, veď on hovoril o situácii vo vzťahu k moslimským krajinám... (Prerušenie vystúpenia predsedajúcou.)
Vlčan, Samuel, minister pôdohospodárstva a rozvoja vidieka SR (2022-04-28):
Ďakujem. Vážený pán predsedajúci, vážené panie poslankyne, vážení páni poslanci, vážený pán poslanec Ledecký, firma Tatra – Agrolev, s. r. o., má aktuálne zo Slovenským pozemkovým fondom uzatvorenú platnú nájomnú zmluvu od roku 2014 do roku 2024. Jedná sa o pozemky v katastrálnom území Levoča. U tohto subjektu eviduje Slovenský pozemkový fond neskoré úhrady od roku 2015, to znamená, že v prípade ich žiadosti o uzatvorenie ďalšej nájomnej zmluvy im – v úvodzovkách – padá prednostné právo. Subjekt nemá uhradené nájomné za rok 2021 v celkovej sume vyše 16-tisíc euro, čo je dneska predmetom vymáhania. Je v súčasnosti na stole podnet na ukončenie nájomnej zmluvy, ktorý bude Slovenský pozemkový fond realizovať. Ďakujem za pozornosť. Skončil som.
Šimko, Igor, poslanec NR SR (2024-06-19):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.